# British Broadcasting Corporation

### Z Wikipédie

British Broadcasting Corporation
Logo televízie
Príjem | satelit, káblové vysielanie, DVB-T
Krajina | Spojené kráľovstvo
Typ televízie | verejnoprávna
Generálny riaditeľ/ka | Michael Grade
Začiatok vysielania | 1922 (rozhlas) 1932 (televízia)
Typ programu | plný program

Sídlo BBC v Londýne

British Broadcasting Corporation (doslova Britská vysielacia spoločnosť), skratka BBC (čítaj [bí-bí-sí]) je britská televízna a rozhlasová verejnoprávna spoločnosť.

Založená bola v roku 1922. BBC bola v 20. storočí tradične považovaná za spoločnosť s objektívnym spravodajstvom. Iba počas druhej svetovej vojny došlo k pozastaveniu a cenzúre vysielania. Za aktuálneho riaditeľa BBC je zvolený Michael Grade od roku 2004 na štyri roky.

BBC zabezpečuje aj vysielanie v zahraničí - BBC World service. BBC vysielalo aj v slovenskom jazyku, a to 66 rokov. Posledné slovenské vysielanie BBC sa uskutočnilo 20. decembra 2005.

## [úprava] Dejiny

### [úprava] Vznik

BBC bola prvá a najväčšia spravodajská stanica vo Veľkej Británii. Vedecké korene vysielania siahajú až na začiatok 20. storočia, ale trvalo 20 rokov, než sa (i vďaka prvej svetovej vojne) technoloógia rozvinula natoľko, aby ju bolo možné použiť k masovému simultánnemu vysielaniu. Prvými vlastníkmi BBC boli továrne vyrábajúce rádia, už od začiatku profitovali z reklám. Neskôr sa John Reith stal vedoúcim projektu, ktorý mal zaistiť verejnú vysielaciu sieť, bez ohľadu na zisk.

Nezávislosť na vláde i na obchodníkoch, nestrannosť, ohľad na menšiny a rešpekt k rozhlasovému vysielaniu ako dôležité zložky spravodajstva a kultúry – to sú znaky, ktoré si postupne BBC vydobila.

### [úprava] Začiatky

V roku 1927 (po stávke v roku 1926) sa BBC stala spoločnosťou s kompetenciami „vychovávať, informovať a baviť“ verejnosť. Pod Reithovou prísnou taktovkou si BBC získala rešpekt a ohlas. Úspešné boli napríklad „Promenade Concerts“ (tzv. „Proms“) alebo magazín „Radio Times“. Naučné vysielanie začalo v roku 1924, regionálny servis, plánovaný už v roku 1926, sa naplno rozbehol v roku 1930. Už od roku 1929 sa experimentovalo s televíznym vysielaním s použitím systému vynájdeného škótskym inžinierom Johnom L. Bairdom (aj J. Reith bol Škot). V rokoch 1936 – 39 sa vysielanie rozbehlo, ale používalo už nový, elektronický systém namiesto pôvodného mechanického. Najväčším úspechom tejto epochy bolo bezpochyby tzv. „Empire Service“ (dnešný „World Service“), vysielanie BBC do zahraničia.

### [úprava] Druhá svetová vojna

Počas vojny došlo k prerušeniu TV vysielania a dokonca k čiastočnej cenzúre rozhlasového vysielania. Zároveň však došlo k významnému rozvoju programu, predevšetkým k posunu k výchove, informovaniu a užitočnosti rozhlasu pre verejnosť. Nielen pre vojakov bola určená zábavná a povzbudzujúca relácia Forces Programme, ďalej se objavili napríklad relácie o pestovaní zeleniny (VB trpela nedostatkom potravín z kontinentu kvôli blokáde) alebo o zdraví. Slogan „V for Victory“ sa rýchlo rozšíril po mnohých partizánských hnutiach po celej Európe, pre ktoré bolo vysielanie BBC veľkou oporou. BBC začala vysielať v arabštine (1938) a neskôr i v dalších európských jazykoch. Cez BBC boli tiež posielané kódy ohľadom dňa D – invázie v Normandii. Riaditeľ German Service Hugh Greene (neskôr generálny raditeľ BBC) zase vysielal varovanie nemeckým občanom.

### [úprava] Povojnové obdodie

Následuje rýchly rast – v roku 1946 je obnovené televízne vysielanie, čo sa stretáva s nadšeným ohlasom (hlavne po vysielaní svadby princezny Alžbety a vojvodu z Edinburghu v roku 1947). Od roku 1946 pribudol i tretí kanál (prozaicky nazvaný Third Programme) prinášajúcí vážnu hudbu a dalšie kulturne relácie. V roku 1950 sa týždenne odvysielalo 30 televíznych a 260 rozhlasových hodín. Televíznym signálom bola pokrytá približne polovica populácie.

Priamy prenos korunovácie Alžbety II. v roku 1953 prispel k výraznému rozšíreniu mladého televízneho média. Krátko nato už BBC získáva konkurenta – ITV (Independent Television), v roku 1955 vstupuje na trh a zakrátko má k televízii prístup cez 90% populácie. BBC začína bojovať o poslucháčov a divákov – podiel poslucháčov rádia klesol v roku 1957 na 28%.

Do boja s televíznmm médiom sa pustil nový generálny riaditel Sir Ian Jacob a dokončoval ho Sir Hugh Greene. Na konci päťdesiatych lrokov sa síce priepasť zväčšovala, ale rádio naďalej excelovalo (show „The Archers“ beží už od roku 1951 dodnes). BBC TV zasa produkovala adaptáciu Orwellového románu 1984.

Nasledujú technické inovácie (napr. vysielanie na VHF – very high frequency, stereofónne vysielanie, farebná televízia, druhý televízny kanál BBC 2) i kozmetické zmeny (premenovanie rádiových staníc na Radio 1 až 4).

V 70. a 80. rokoch dosahoval počet divákov 20 miliónov a počet poslucháčov 5 miliónov. BBC sa dostala do finančných problémov, situácia bola podľa slov riaditeľa Sira Michaela Swanna hrozná. Výsledkom bol Channel 4, komerčný program so snahou o inováciu.

White Paper popísal BBC ako „pravdepodobne najdôležitejšia kultúrna organizacia v celom národe“. Dokladajú to i Shakespeare Project alebo Yes Minister (u nás známe ako Iste, pán minister), úspešné relácie tej doby.

### [úprava] 80. a 90. roky

Nastupujú nielen nové technické vymoženosti, ale aj nový prístup, predevšetkým vďaka vplyvu konzervatvnej vlády (Margret Tatcherová). BBC bola svetovo prvná spoločnosť, ktorá začala vysielat DBS (Direct-broadcasting-by-satelite) bez pomoci vlády.

Rok 1987 priniesol významné a nemilé udalosti – v ústredí v Glasgow bola vykonaná policajná razia a odvolaný riaditeľ Alasdair Milne. Nový riaditeľ Micheal Checkland a od roku 1993 John Birt viedli BBC cez rýchlu a neľahkú transformáciu. Radikálne sa znížil počet zamestnancov a začal sa praktikovať nový výber relácii, akýsi vnútorný trh.

Managementu sa podarilo zvýšiť verejnoprávne poplatky, a to umožnilo rozšíriť v roku 1997 ponuku služieb i o digitálne vysielanie. Na jar toho roku pôsobili po reorganizácii nasledujúce riaditeľstvá: BBC Broadcast, BBC News, BBC Production, BBC Resources a BBC Worldwide. Nie je robený rozdiel medzi televíziou a rozhlasom. Kvôli digitálnemu vysielaniu uzavrela BBC dohodu so spoločnosťou Flextech (1996). V novembri 1997 sa rozbieha nepretržitý spravodajský kanál BBC News 24 a v roku 1998 ho nasleduje BBC Knowledge. Do sveta internetových médií vstúpila BBC svojimi BBC Online a neskôr BBC Website.

## [úprava] Stanice

### [úprava] Televízia

#### [úprava] Digitálne aj analógové

- BBC One - hlavný kanál BBC
- BBC Two - druhý kanál, skôr pre náročnejšieho diváka

#### [úprava] Len digitálne

- BBC Three - kultúra, dráma, humor
- BBC Four - kultúra
- BBC News 24 - 24 hodinové spravodajstvo
- CBBC - detský kanál
- CBeebies - kanál pre malé deti
- BBC Parliament - živé prenosy z parlamentu
- Interactive TV - interaktívne vysielanie

#### [úprava] Pre zahraničie

- BBC America
- BBC Canada
- BBC Food
- BBC Kids (Canada)
- BBC World - 24 hodinové spravodajstvo (len mimo Spojeného kráľovstva)
- BBC Prime
- Animal Planet
- People and Arts
- UKTV
- UKTV (Australia)

### [úprava] Rozhlas

#### [úprava] Digitálne aj analógové

- BBC Radio 1
- BBC Radio 2
- BBC Radio 3
- BBC Radio 4
- BBC Radio Five Live
- BBC World Service
- BBC Asian Network
- BBC Local Radio

#### [úprava] Len digitálne

- Radio 5 live Sports extra
- BBC 6 Music
- BBC 7
- 1Xtra

## [úprava] Externé odkazy

Oficiálna stránka BBC

Tento článok je zatiaľ tzv. "výhonok". Text môžeš doplniť alebo zmeniť, keď hore klikneš na záložku "úprava".

Zdroj: "http://sk.wikipedia.org../../../b/r/i/British_Broadcasting_Corporation_b1c0.html"

Kategórie: Nezaradené výhonky | Podniky v Spojenom kráľovstve | Televízia | Rozhlas | Televízne stanice v Spojenom kráľovstve

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- العربية
- Български
- বাংলা
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Euskara
- فارسی
- Suomi
- Français
- Gaeilge
- עברית
- Hrvatski
- Magyar
- Bahasa Indonesia
- Italiano
- 日本語
- Basa Jawa
- ქართული
- 한국어
- Latina
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Scots
- Simple English
- Slovenščina
- Svenska
- Kiswahili
- தமிழ்
- ไทย
- Tagalog
- Türkçe
- Tiếng Việt
- ייִדיש
- 中文